pythainlp/thai-wiki-dataset-v4 huggingface dataset:
โรงเรียนเชียงยืนพิทยาคม

โรงเรียนเชียงยืนพิทยาคม เป็นโรงเรียนประจำอำเภอเชียงยืน จังหวัดมหาสารคาม เดิมชื่อว่าโรงเรียนสารคามพิทยาคม (สาขาอำเภอเชียงยืน) ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 สำนักงานคณะกรรมการการศึกษาขั้นพื้นฐาน กระทรวงศึกษาธิการ สหวิทยาเขต สะดืออิสาน
ประวัติโรงเรียน.
โรงเรียนเชียงยืนพิทยาคม ตั้งขึ้นเมื่อวันที่ 17 พฤษภาคม 2516 มีชื่อชั่วคราวว่า โรงเรียนสารคามพิทยาคม (สาขาอำเภอเชียงยืน) โดยอาศัยโรงเรียนบ้านเชียงยืน (เชียงยืนวิทยา) เป็นสถานที่ชั่วคราวมี นายบุญเพ็ง คำแท่ง รักษาการในตำแหน่งครูใหญ่ ปีการศึกษา 2516 เปิดทำการสอนมัธยมศึกษาปีที่ 1 จำนวน 2 ห้องเรียน 
เมื่อวันที่ 28 มิถุนายน 2517 กระทรวงศึกษาธิการ โดย นายอภัย จันทวิมล รัฐมนตรีว่าการกระทรวงศึกษาธิการ ลงชื่อในประกาศแต่งตั้งเมื่อวันที่ 22 พฤษภาคม 2517 ให้โรงเรียนนี้มีชื่อว่า "โรงเรียนเชียงยืนพิทยาคม" โดยมี นายสำเริง วรรณศรี ปฏิบัติหน้าที่เป็นครูใหญ่ 
วันที่ 1 พฤษภาคม 2518 ได้ย้ายสถานที่มาตั้งอยู่ในที่ดินราชพัสดุซึ่งเป็นที่ตั้งในปัจจุบัน 
ในปีการศึกษา 2519 ถึง 2524 โรงเรียนได้รับงบประมาณสร้างอาคารเรียนถาวร หลังที่ 1 2 3 และ 4 และในปีการศึกษา 2543 โรงเรียนได้รับงบประมาณจากกรมสามัญศึกษาก่อสร้างอาคารหอประชุม โรงอาหาร
วันที่ 13 พฤษภาคม 2545 สำนักงานคณะกรรมการวัฒนธรรมแห่งชาติ ได้อนุมัติการจัดตั้ง"สมาคมศิษย์เก่าเชียงยืนพิทยาคม" อีก 1 สมาคม 
ปี 2546 ได้รับคัดเลือกเป็นโรงเรียนในฝัน และได้รับคัดเลือกเป็นโรงเรียนเร่งสู่ฝัน ในปี พ.ศ. 2547 จึงได้รับการประเมินรับรอง จากกระทรวงศึกษาธิการ เป็นโรงเรียนต้นแบบโรงเรียนในฝันตามโครงการหนึ่งอำเภอหนึ่งโรงเรียนในฝันในปีถัดมา 
ปี 2551 เป็นโรงเรียนต้นแบบการใช้หลักสูตรแกนกลางการศึกษาขั้นพื้นฐาน
และได้รับการคัดเลือกจากสำนักงานคณะกรรมการการศึกษาขั้นพื้นฐาน ให้ร่วมโครงการ UNIT NET โดยการร่วมมือของจุฬาลงกรณ์มหาวิทยาลัย และมหาวิทยาลัยขอนแก่น เชื่อมต่อสัญญาณอินเทอร์เน็ต ความเร็วสูงสุด 100 MB มาที่โรงเรียนเชียงยืนพิทยาคม เพื่อรองรับการใช้บริการของนักเรียนและชุมชน 
ในปีการศึกษา 2556 ได้เข้าร่วมโครงการห้องเรียนพิเศษวิทยาศาสตร์ สำหรับพัฒนาและส่งเสริมผู้ที่มีความสามารถพิเศษทางวิทยาศาสตร์ คณิตศาสตร์และเทคโนโลยี ระดับชั้นมัธยมศึกษาตอนต้น ตามแนวทาง สสวท. และ สอวน. และได้รับการคัดเลือกจากสำนักงานคณะกรรมการการศึกษาขั้นพื้นฐาน ให้เป็นโรงเรียนต้นแบบในฝันพัฒนาสู่มาตรฐานสากล อีกทั้งในวันที่ 14 กุมภาพันธ์ 2556 โรงเรียนได้รับความอนุเคราะห์จากผู้ปกครอง นักเรียน และครู สมาคมศิษย์เก่า สมาคมผู้ปกครองและครูโรงเรียนเชียงยืนพิทยาคม ร่วมกันจัดผ้าป่าในงานครบรอบ 40 ปี ของโรงเรียนเชียงยืนพิทยาคม เพื่อจัดสร้างหอประชุมอิสานอาเซียน
อาคาร สถานที่.
ประกอบด้วยอาคารเรียนถาวร 4 หลัง อาคารหอประชุม โรงอาหาร อนุสาวรีย์รัชกาลที่ 5 สนามฟุตบอล สนามบาสเกตบอล สนามตะกร้อ ศูนย์ศิลปะวัฒนธรรมไทย ศูนย์ ICT สวนป่าและศาลาปฏิบัติธรรม
การจัดการศึกษา.
หลักสูตร.
โรงเรียนเชียงยืนพิทยาคมเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
สึเกเม็ง

สึเกเม็ง  คือราเม็งประเภทหนึ่งซึ่งจะแยกเส้นกับซุปออกไว้คนละชาม เวลารับประทานก็คีบเส้นไปจุ่มในถ้วยซุป สึเกเม็งบางประเภทก็ใช้เส้นโซบะหรือเส้นอูดงแทนเส้นราเม็ง บางครั้งมักมีการวางวัตถุดิบอย่างแผ่นสาหร่าย, ไข่ฝอย ไว้บนเส้น ซุปของสึเกเม็งเป็นซุปที่เคี่ยวด้วยเวลานานจึงมีความเข้มข้นมากกว่าซุปของราเม็ง สึเกเม็งถือกำเนิดขึ้นใน พ.ศ. 2504 โดยนายคาซูโอะ ยามางิชิ (山岸 一雄) เจ้าของร้านอาหารนามว่า "ไทโชเก็ง" (大勝軒) ในกรุงโตเกียว ก่อนที่เมนูนี้จะแพร่หลายในโตเกียวและทั่วทั้งประเทศญี่ปุ่น ปัจจุบันร้านไทโชเก็งมีสาขามากกว่าร้อยแห่งในประเทศญี่ปุ่น ถือเป็นร้านต้นตำรับของสึเกเม็ง
โรงเรียนมัธยมยางสีสุราช

โรงเรียนมัธยมยางสีสุราช เป็นโรงเรียนมัธยมศึกษาประจำอำเภอยางสีสุราช จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 กรมสามัญศึกษา กระทรวงศึกษาธิการ เดิมเป็นโรงเรียนสาขาของโรงเรียนนาเชือกพิทยาสรรค์ ตั้งอยู่บริเวณกิโลเมตรที่ 2 ถนนยางสีสุราช – นาดูน ตำบลบ้านกู่ อำเภอยางสีสุราช จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 กระทรวงศึกษาธิการ สหวิทยาเขต สารคามใต้
ประวัติโรงเรียน.
โรงเรียนมัธยมยางสีสุราช สังกัดสำนักงานเขตพื้นที่การศึกษามัธยมศึกษา เขต 26 ได้รับอนุมัติจัดตั้งเมื่อวันที่ 30 เมษายน 2539 โดยยกฐานะจากโรงเรียนสาขาของโรงเรียนนาเชือกพิทยาสรรค์ เปิดทำการเรียนการสอนครั้งแรก ในปีการศึกษา 2539 อาศัยอาคารเรียนชั่วคราวที่ศาลาเอนกประสงค์บ้านหนองกอก หมู่ที่ 3 ตำบลยางสีสุราช อำเภอยางสีสุราช จังหวัดมหาสารคาม มีครูอาจารย์จากโรงเรียนนาเชือกพิทยาสรรค์มาช่วยปฏิบัติการสอน
พ.ศ. 2536 ได้รับมอบที่ดินป่าสาธารณะประโยชน์จากสภาตำบลบ้านกู่ ให้เป็นสถานที่จัดตั้งโรงเรียน จำนวน 80 ไร่ ซึ่งเป็นพื้นที่ในการจัดตั้งโรงเรียนในปัจจุบัน
พ.ศ. 2537 ได้รับความอนุเคราะห์จากสโมสรไลออนส์รัตนโกสินทร์ และสโมสรไลออนส์โอซากา มิยาโกจิ ประเทศญี่ปุ่น ก่อสร้างอาคารชั่วคราว โดยใช้แรงงานจากชุมชน และได้รับการสนับสนุนอาคารร่วมใจพัฒนารวมทั้งวัสดุอุปกรณ์ จากการกีฬาแห่งประเทศไทย การบินไทย คุณสุวรรณ การภูธรและ ดร.วิลัดดา เตชะเวช
ปัจจุบันเปิดทำการเรียนการสอน ในระดับมัธยมศึกษา (ม.1 – ม.6) 
อาคาร สถานที่.
โรงเรียนมัธญมยางสีสุราช ตั้งอยู่ในที่ดินป่าสาธารณะประโยชน์จากสภาตำบลบ้านกู่ จำนวนพื้นที่ 80 ไร่ มีพระพุทธสีลาวรมุณีสีสุราช เป็นพระพุทธรูปประจำโรงเรียน
ภายในประกอบด้วยอาคารเรียนเบ็ดเสร็จ 1 หลัง อาคารเรียนชั่วคราว 3 หลัง อาคารหอประชุม โรงอาหาร สนามฟุตบอลและสระน้ำ
การจัดการศึกษา.
หลักสูตร.
โรงเรียนมัธยมยางสีสุราชเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
เกออร์ค เอ็ลเซอร์

โยฮัน เกออร์ค เอ็ลเซอร์  เป็นกรรมกรชาวเยอรมันที่ได้วางแผนและทำการที่ซับซ้อนในความพยายามลอบสังหารอดอล์ฟ ฮิตเลอร์ และผู้นำนาซีระดับชั้นสูงคนอื่น ๆ เมื่อวันที่ 8 พฤศจิกายน ค.ศ. 1939 ที่เบือร์เกอร์บร็อยเค็ลเลอร์ (Bürgerbräukeller) ในเมืองมิวนิก ระเบิดเวลาที่เอ็ลเซอร์ทำขึ้นและเอาไปวางไว้ใกล้กับแท่นเวทีกล่าวสุนทรพจน์นั้นล้มเหลวในการสังหารฮิตเลอร์ซึ่งออกไปก่อนเวลาที่คาดหมาย แต่ทำให้มีผู้เสียชีวิต 8 คน และมีผู้บาดเจ็บกว่า 62 คน เอ็ลเซอร์ถูกจับกุมและกลายเป็นนักโทษนานกว่า 5 ปี จนกระทั่งถูกประหารชีวิตในค่ายกักกันดาเคา
ไฮนทซ์ บรันท์

พลตรี ไฮนทซ์ บรันท์ (11 มีนาคม ค.ศ. 1907 – 21 กรกฎาคม ค.ศ. 1944) เป็นเจ้าหน้าที่นายทหารในช่วงสงครามโลกครั้งที่สอง ได้ทำหน้าที่เป็นผู้ช่วยนายพลอาด็อล์ฟ ฮ็อยซิงเงอร์ หัวหน้าของหน่วยปฏิบัติการของนายพล อาจจะกล่าวได้ว่า เขาได้ช่วยชีวิตอดอล์ฟ ฮิตเลอร์ อย่างไม่ได้ตั้งใจ โดยได้ใช้เท้าย้ายกระเป๋าที่ใส่ระเบิดที่ถูกวางเอาไว้โดยเคลาส์ ฟ็อน ชเตาเฟินแบร์ค ให้ไปอยู่หลังขาโต๊ะประชุมในเหตุการณ์แผนลับ 20 กรกฎาคม ทำให้ฮิตเลอร์รอดชีวิตจากระเบิด แต่ตัวเขากลับเสียชีวิตจากแรงระเบิดพร้อมกับเสียขาไป
คาร์ล โบเดินชัทซ์

คาร์ล-ไฮน์ริช โบเดินชัทซ์ (10 ธันวาคม ค.ศ. 1890 – 25 สิงหาคม ค.ศ. 1979)เป็นนายพลเยอรมันที่ทำหน้าที่เป็นนายทหารคนสนิทของมันเฟรท ฟ็อน ริชท์โฮเฟิน ในสงครามโลกครั้งที่หนึ่ง และเป็นผู้ประสานงานระหว่างแฮร์มัน เกอริง กับอดอล์ฟ ฮิตเลอร์ในสงครามโลกครั้งที่สอง
มังกรหยก ตอน ศึกเทพอภินิหารเจ้าอินทรีย์

มังกรหยก ตอน ศึกเทพอภินิหารเจ้าอินทรี  เป็นละครโทรทัศน์ที่อิงเรื่องราวมาจากวรรณกรรมชิ้นเอกของจีนเรื่อง มังกรหยก ภาค 1 และภาค 2 ของกิมย้ง นำแสดงโดย เฉิน เสี่ยว,  เฉิน เหยียนซี ออกอากาศทางช่อง 7 ออกอากาศทุกวันจันทร์ -พุธ เวลา 09.30 -11.30 น.
เนื้อเรื่อง.
เรื่องราวเริ่มต้นด้วยการฆ่าล้างตระกูลเล็ก โดยลี้มกโช้ว จนกระทั่งไปเจอกับเอี้ยก้วยในวัยเด็ก จนเอี้ยก้วยได้ไปเป็นศิษย์ก๊วยเจ๋งที่เกาะดอกท้อ แต่โดนกลั่นแกล้งประจำ ต่อมาก๊วยเจ๋งฝากให้เป็นศิษย์สำนักช้วนจินก่า แต่ก็โดนอาจารย์กับศิษย์ดุด่ากลั่นแกล้งต่าง ๆ นานา จนได้มาพบกับยายซุนและเซียวเล่งนึ่ง ที่สำนักสุสานโบราณ เอี้ยก้วยกราบเซียวเล้งนึ่งเป็นอาจารย์ ทั้งสองได้ฟันฝ่าอุปสรรคมากมายจนสุดท้าย ทั้งสองก็ครองรักกันอย่างมีความสุข
ไอโฟน 8

ไอโฟน 8 และไอโฟน 8 พลัส เป็นสมาร์ตโฟนที่ออกแบบและพัฒนาโดยบริษัทแอปเปิล ที่เปิดตัวเมื่อวันที่ 12 กันยายน 2560 พร้อมกับ ไอโฟน X ไอโฟนรุ่นระดับสูงกว่า ณ หอประชุมสตีฟ จ็อบส์ ภายในแอปเปิลปาร์ค สำนักงานใหญ่แห่งใหม่ของบริษัทแอปเปิล โดยนายทิม คุก ประธานบริหารของบริษัทแอปเปิล และกำหนดวางจำหน่ายครั้งแรกในวันที่ 22 กันยายน 2560 สำหรับประเทศไทยวางจำหน่ายในวันที่ 3 พฤศจิกายนปีเดียวกัน
เส้นเวลาของไอโฟนแต่ละรุ่น.
Sources: Apple press release library
จักรพรรดิเซโน

<ns>0</ns>
 <revision>
 <parentid>11689021</parentid>
 <timestamp>2024-11-07T15:52:38Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่ {lang-??} ด้วย {langx|??}</comment>
 <origin>11898089</origin>
 <model>wikitext</model>
 <format>text/x-wiki</format>
จักรพรรดิเซโน (,425–9 เมษายน 491) เป็นจักรพรรดิไบแซนไทน์ตั้งแต่ ค.ศ. 474 ถึง ค.ศ. 475 และอีกครั้งตั้งแต่ ค.ศ. 476 ถึง ค.ศ. 491 การจลาจลในประเทศและความแตกแยกทางศาสนาเกิดขึ้นในรัชสมัยของพระองค์ รัชสมัยของพระองค์เห็นการสิ้นสุดของ จักรวรรดิโรมันตะวันตก หลังจากการถูกปลดของ จักรพรรดิโรมุลุส เอากุสตุส และหลังการสวรรคตของ จักรพรรดิยูลิอุส แนโปส แต่พระองค์ได้รับคำชื่นชมว่ามีส่วนอย่างมากในการทำให้จักรวรรดิตะวันออกมีเสถียรภาพ
รัฐชัฟเฮาเซิน

รัฐชัฟเฮาเซิน  เป็นรัฐในประเทศสวิตเซอร์แลนด์ ตั้งอยู่บริเวณตอนเหนือของประเทศติดกับพรมแดนประเทศเยอรมนี มีเมืองศูนย์กลางอยู่ที่นครชัฟเฮาเซิน รัฐชัฟเฮาเซินในสมัยกลางมีสถานะเป็นนครรัฐ ตามเอกสารพบว่ารัฐชัฟเฮาเซินเริ่มใช้เงินเหรียญเป็นของตนเองตั้งแต่ปี ค.ศ. 1045 ซึ่งในขณะนั้นดินแดนในแถบนี้มีชื่อเรียกว่า "วิลลาสกัฟฮูซูน" ("Villa Scafhusun") ต่อมาในปี ค.ศ. 1049 เคานต์เอเบอร์ฮาร์ด ฟอน เนลเลินบูร์ก ได้สร้างอารามเบเนนิกต์ขึ้นซึ่งนำไปสู่วิถีชุมชนที่พัฒนาขึ้นจนมีอิสรภาพเป็นของตนเองในปี ค.ศ. 1190 จนกระทั่งในปี ค.ศ. 1330 รัฐแห่งนี้ก็สูญเสียดินแดนทั้งหมดและอิสรภาพแก่ราชวงศ์ฮาพส์บวร์ค อย่างไรก็ตาม ในปี ค.ศ. 1418 ได้ใช้เงินซื้ออิสรภาพของตนเองมาจากฮาพส์บวร์ค และประกาศตนเป็นพันธมิตรของสมาพันธรัฐสวิสในปี ค.ศ. 1454 และในปี ค.ศ. 1501 ก็ได้เข้าร่วมสมาพันธรัฐสวิสอย่างเป็นทางการ ถือเป็นรัฐที่เข้าร่วมสมาพันธ์เป็นลำดับที่ 12 ประชากรร้อยละ 88 พูดภาษาเยอรมัน
รัฐชัฟเฮาเซินตั้งอยู่ในเขตเศรษฐกิจซือริช ภาคเศรษฐกิจหลักของรัฐชัฟเฮาเซินคือภาคอุตสาหกรรม ภาคอุตสาหกรรมหลักได้แก่ เครื่องจักรกล, โลหะภัณฑ์ และอัญมณี ภาคอุตสาหกรรมรองได้แก่ สิ่งทอ, สินค้าหนัง, แก้ว, ซีเมนต์, กระดาษ และเคมีภัณฑ์
โรงเรียนชื่นชมพิทยาคาร

โรงเรียนชื่นชมพิทยาคาร เป็นโรงเรียนมัธยมศึกษาประจำอำเภอชื่นชม จังหวัดมหาสารคาม เดิมเป็นโรงเรียนประจำตำบลชื่นชม ต่อมาได้ยกฐานะเป็นอำเภอชื่นชม จึงได้กลายเป็นโรงเรียนประจำอำเภอชื่นชม เมื่อวันที่ 8 กันยายน พ.ศ. 2550 ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 กระทรวงศึกษาธิการ สหวิทยาเขต สะดืออิสาน
ประวัติโรงเรียน.
โรงเรียนชื่นชมพิทยาคาร ตั้งขึ้นเมื่อวันที่ 22 มีนาคม พ.ศ. 2520 ตามประกาศของกระทรวงศึกษาธิการ เป็นโรงเรียนมัธยมประจำตำบล ในปีการศึกษาแรกคือปีพ.ศ. 2520 ได้รับอนุมัติให้เปิดสอน 2 ห้องเรียน ในระดับชั้นมัธยมศึกษาปีที่ 1 ในเนื้อที่ 52 ไร่ 1 งาน เมื่อวันที่ 28 พฤษภาคม 2520 โดยมีนายวิศิษฏ์ หิรัณยโกวิท เป็นผู้บริหารคนแรก
ปัจจุบันมีการเปิดการเรียนการสอนตั้งแต่ระดับมัธยมศึกษาปีที่ 1 - 6 
โรงเรียนชื่นชมพิทยาคาร ได้เข้าเป็นศูนย์วัฒนธรรมในสถานศึกษาแห่งเดียวของอำเภอชื่นชมและเป็นโรงเรียนในฝัน ตามโครงการ 1 อำเภอ 1 โรงเรียนในฝัน
อาคารสถานที่.
อาคารเรียน.
โรงเรียนชื่นชมพิทยาคาร ตั้งขึ้นในที่ดินสาธารณประโยชน์ บ้านหนองหว้า ตำบลชื่นชม อำเภอชื่นชม จังหวัดมหาสารคาม ในเนื่อที่ 52 ไร่ 1 งาน
ภายในประกอบด้วยอาคารเรียนถาวร 3 หลัง อาคารเอนกประสงค์ 3 หลัง อาคารหอประชุม โรงอาหาร สนามฟุตบอล สนามวอลเลย์บอลและสนามบาสเกตบอล
การจัดการศึกษา.
หลักสูตร.
โรงเรียนชื่นชมพิทยาคารเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
ธเนตร พุทโท

ร้อยโท ธเนตร พุทโท ชื่อเล่น ต้น (5 มกราคม พ.ศ. 2531 – 14 กันยายน พ.ศ. 2560) เป็นหัวหน้าชุดเฉพาะกิจกรมทหารพรานที่ 47 ผู้เสียชีวิตจากการปฏิบัติหน้าที่ เนื่องด้วยความไม่สงบในชายแดนภาคใต้ของประเทศไทย
เรื่องราวของธเนตรได้รับการเผยแพร่ผ่านสังคมออนไลน์ โดยเป็นภาพบิดาของเขาที่มีอาการเศร้าโศก ในขณะที่บุตรชายของธเนตรได้ส่งข้อความปลอบใจ และมีผู้ร่วมให้กำลังใจเป็นจำนวนมาก
ประวัติ.
ในอดีตธเนตรเคยเป็นนักศึกษาช่างที่ค่อนข้างเกเร แต่แล้วชีวิตของเขาได้เปลี่ยนไปเมื่อเขาสมัครเป็นทหารเรือขณะอายุ 21 ปี ครั้นเมื่อปลดประจำการ จึงได้สอบเป็นอาสาสมัครทหารพรานที่จังหวัดยะลาเมื่อวันที่ 8 กุมภาพันธ์ พ.ศ. 2555 เนื่องจากมีความคิดที่จะช่วยเหลือชาวบ้าน โดยประจำการที่จังหวัดยะลาเกือบ 10 ปี แม้แต่ช่วงเวลาพัก 15 วัน เขาก็จะทำหน้าที่เป็นอาสามัครร่วมกับมูลนิธิต่าง ๆ
ชีวิตส่วนตัว.
ธเนตร พุทโท เป็นบุตรของนายพีรภัทร พุทโท กับนางศรีอัมพร บุญเพชร รวมถึงมีน้องสาวอีก 1 คน นอกจากนี้ ธเนตรยังมีบุตรชาย 1 คนคือเด็กชายธนดล พุทโท หรือตังโอ๋ ซึ่งมีความต้องการที่จะเป็นทหารเช่นเดียวกับบิดาของตน
ธเนตร ได้รับการกล่าวว่าเป็นผู้ชอบช่วยเหลือผู้อื่น รวมถึงสุนัขและแมว ตลอดจนเป็นอาสาสมัครกู้ภัยของมูลนิธิป่อเต็กตึ๊ง ก่อนที่จะสมัครเป็นทหารในเวลาต่อมา
การเสียชีวิต.
วันที่ 14 กันยายน พ.ศ. 2560 ได้เกิดเหตุระเบิดซ้ำซ้อนที่อำเภอยะหา จังหวัดยะลา แรงระเบิดส่งผลให้เจ้าหน้าที่ได้รับบาดเจ็บจำนวนหลายหลาย โดยธเนตรบาดเจ็บสาหัส และรับการนำตัวส่งโรงพยาบาล แต่แล้วเขาได้เสียชีวิต เช่นเดียวกับดาบตำรวจ อนิรุทธ จันทะวงษ์ ที่ประสบภัยจากเหตุระเบิดเดียวกัน
ซึ่งจากการตรวจสอบโดยเจ้าหน้าที่ พบว่าเป็นระเบิดแสวงเครื่อง
วันที่ 21 กันยายน พ.ศ. 2560 มีพิธีพระราชทานเพลิงศพ ณ วัดท่าจันทร์ ตำบลบ้านแดน อำเภอบรรพตพิสัย จังหวัดนครสวรรค์
สิ่งสืบเนื่อง.
ภายหลังจากการเสียชีวิต ร่างของธเนตรได้รับการเคลื่อนย้ายโดยเครื่องบินซี-130 เฮอร์คิวลิส เพื่อมาทำพิธีที่จังหวัดนครสวรรค์ซึ่งเป็นภูมิลำเนาเดิม โดยมีกองทหารเกียรติยศตั้งแถวรับ อีกทั้งได้รับพระราชทานพวงมาลาหลวงจากพระบาทสมเด็จพระวชิรเกล้าเจ้าอยู่หัว และพระบรมวงศานุวงศ์
จากกรณีเสียชีวิตดังกล่าว ทางกองทัพบกไทยได้ทำการมอบเงินช่วยเหลือแก่ครอบครัวเบื้องต้นประมาณ 2.6 ล้านบาท รวมทั้งปูนบำเหน็จเลื่อนขั้นเงินเดือนเป็นกรณีพิเศษ 7 ขั้น และธเนตรได้รับพระราชทานเลื่อนยศจากสิบตรี เป็นร้อยโท ตลอดจนมีพระราชทานกระเช้าสิ่งของ จากพระบาทสมเด็จพระวชิรเกล้าเจ้าอยู่หัว ทั้งทรงแสดงความเสียใจต่อครอบครัว
ไอโฟน เอสอี (รุ่นที่ 1)

ไอโฟน เอสอี (iPhone SE) เป็นสมาร์ตโฟนที่ออกแบบและผลิตโดยบริษัท แอปเปิล ไอโฟนรุ่นนี้เปิดตัว
เมื่อวันที่ 21 มีนาคม 2559 ที่สำนักงานใหญ่บริษัทแอปเปิล และวางจำหน่ายครั้งแรกในวันที่ 31 มีนาคม 2559 สำหรับประเทศไทยวางจำหน่ายครั้งแรกเมื่อวันที่ 11 พฤษภาคม 2559 
ไอโฟน เอสอี นี้พัฒนาต่อยอดจาก ไอโฟน 5เอส โดยยังคงขนาดหน้าจอ 4 นิ้ว และมีรูปลักษณ์เหมือนกับ ไอโฟน 5เอส เกือบทั้งหมด แต่เลือกใช้ชิ้นส่วนฮาร์ดแวร์ภายในรุ่นใหม่จาก ไอโฟน 6เอส นั้นรวมไปถึงโปรเซสเซอร์, กล้องหลัง และอื่นๆ รองรับฟีเจอร์ใน ไอโอเอส 10 เช่น แอปเปิลเพย์ และไลฟ์โฟโต้ อีกทั้งรุ่นนี้ยังมีสีใหม่คือ สีโรสโกลด์ นอกเหนือจากสีมาตรฐานคือ สีสเปซเกรย์, สีเงิน และสีทอง ไอโฟนรุ่นนี้มีการวางจำหน่ายอีกครั้ง มีตัวเลือกความจุใหม่เมื่อวันที่ 24 มีนาคม 2560
ประวัติของไอโฟนแต่ละรุ่น.
Sources: Apple press release library
ไอโฟน 3จีเอส

ไอโฟน 3จีเอส (iPhone 3GS) เป็นสมาร์ตโฟนที่ออกแบบและจัดจำหน่ายโดย บริษัทแอปเปิล ไอโฟนรุ่นนี้ถือเป็นรุ่นที่ 3 ของไอโฟน พัฒนาต่อยอดจาก ไอโฟน 3จี เปิดตัวเมื่อวันที่ 8 มิถุนายน 2552
ชื่อเรียกต่อท้ายไอโฟนรุ่นนี้นั้น “3GS” ตัวอักษร “S” ย่อมาจาก Speed หรือความเร็ว นอกจากการปรับปรุงประสิทธิภาพให้มากขึ้นแล้ว ยังปรับปรุงกล้องเป็น 3 เมกะพิกเซล พร้อมกับคุณสมบัติถ่ายวิดีโอความละเอียดสูง
ขึ้น, voice control, รองรับ 7.2 Mbit/s HSDPA
เส้นเวลาของไอโฟนแต่ละรุ่น.
Sources: Apple press release library
เคเนเมตเนเฟอร์เฮดเจตที่ 2

เคเนเมตเนเฟอร์เฮดเจตที่ 2 (เวเรต) เป็นพระราชินีแห่งอียิปต์โบราณจากราชวงศ์ที่สิบสอง ซึ่งเป็นพระมเหสีในฟาโรห์เซนุสเรตที่ 3
พระองค์เป็นหนึ่งในพระมเหสีจากสี่พระองค์ที่เป็นที่ทราบของฟาโรห์เซนุสเรตที่ 3 ซึ่งอีกสามพระองค์คือ พระนางเมเรตเซเกอร์, พระนางเนเฟอร์เฮนุต และพระนางซิตฮาธอร์ยูเนต พระนามของพระองค์ยังเป็นพระนามของพระราชินีที่มักใช้ในช่วงเวลานั้นนั้นคือ "เคเนเมตเนเฟอร์เฮดเจต" หมายถึง "รวมเป็นหนึ่งกับมงกุฎสีขาว" พระองค์ยังถูกกล่าวถึงในรูปสลักจำนวนสองรูปของพระสวามีที่พบในเฮราคลีโอโพลิส (ในปัจจุบันตั้งอยู่ในพิพิธภัณฑ์บริติชและพิพิธภัณฑ์อียิปต์ ตามลำดับ) พระองค์ทรงถูกฝังในพีระมิดหมายเลข 9 ในหมู่พีระมิดแห่งดาห์ชูร์ ซึ่งพบเครื่องประดับของพระองค์ในปี ค.ศ. 1994
พระสมัญญาของพระองค์คือ: "พระมเหสีแห่งกษัตริย์" และ "มหาคทา (Great of Sceptre)"
คเนเมคเนเฟอร์เฮตเจตที่ 3

คเนเมคเนเฟอร์เฮตเจตที่ 3 เป็นพระราชินีแห่งอียิปต์โบราณ พระองค์เป็นพระมเหสีของฟาโรห์อเมเนมเฮตที่ 3 แห่งราชวงศ์ที่สิบสอง และพระศพฝังอยู่ในพิรามิดของฟาโรห์อเมเนมเฮตที่ 3 ที่ดาห์ชูร์ พระนามของพระองค์เป็นที่รู้จักกันเพียงอย่างเดียวจากวัตถุหนึ่ง ซึ่งเป็นเรือที่พบในที่ฝังศพของพระองค์ พระศพของพระองค์ถูกฝังอยู่ในโลงศพหินที่ได้รับตกแต่งอย่างงดงาม แต่ไม่ได้รับการสลักพระนามเอาไว้
การฝังพระศพของพระองค์ถูกพบและพบเพียงไม่กี่ชิ้นเท่านั้น ซึ่งพบพระศพของพระองค์มีชื่อของพระองค์เป็นชื่อของพระมเหสี "คเนเมคเนเฟอร์เฮตเจต" และเชื่อว่าเรือในพิธีกรรมจากสุสานของพระองค์ไม่มีชื่อที่ถูกต้อง อย่างไรก็ตามนักไอยคุปต์วิทยาล่าสุดได้ให้ความสนใจกับข้อเท็จจริงที่ว่ามันไม่ใช่เรื่องธรรมดาที่จะให้ชื่อของบุคคลและไม่ใช่ชื่อที่เหมาะสมโดยเฉพาะอย่างยิ่งในพิธีกรรมวัตถุในห้องหลุมฝังพระศพ เพราะฉะนั้นชื่อ "คเนเมคเนเฟอร์เฮตเจต" น่าจะเป็นชื่อที่เหมาะสมของพระราชินีพระองค์นี้
มชณต สุวรรณมาศ

มชณต สุวรรณมาศ (เกิด 3 สิงหาคม พ.ศ. 2535) ชื่อเล่น หลิน เป็นนางแบบ นักแสดง พิธีกรชาวไทย มีผลงานที่สร้างชื่อเสียงคือเป็นนักแสดงในซีรีส์เรื่อง เดอะดรีมเมอร์ คอนโด/บาริสต้า/สถาปนิก
ประวัติ.
มชณต สุวรรณมาศ เดิมชื่อ กมลพรรณ สุวรรณมาศ เกิดเมื่อวันจันทร์ที่ 3 สิงหาคม พ.ศ. 2535 เธอเป็นบุตรคนเดียว เป็นชาวเขตบางกอกน้อย กรุงเทพมหานคร สำเร็จการศึกษาระดับมัธยมศึกษาจาก โรงเรียนสายน้ำผึ้ง สำเร็จการศึกษาระดับปริญญาตรีจาก มหาวิทยาลัยรังสิต คณะอุตสาหกรรมท่องเที่ยวและการบริการ สาขาการจัดการการท่องเที่ยว เริ่มเป็นนางแบบตั้งแต่ศึกษาอยู่ชั้นมัธยมศึกษาปีที่ 5 โดยอารยา อินทรา เป็นผู้ชักชวนมาถ่าย Lookbook ชุดฤดูร้อน 2554 ของสินค้ายี่ห้อ Theatre จากนั้นก็เริ่มเข้าสู่วงการนางแบบเต็มตัว และเริ่มรับงานเดินแบบ ELLE Fashion Week 2012 หลังจากนั้นเริ่มมีผลงานอื่น ๆ เช่น ถ่ายแบบ เล่นมิวสิกวิดีโอ โดยผลงานการแสดงที่สร้างชื่อเสียงเป็นอันดับแรก คือ เดอะดรีมเมอร์ คอนโด/บาริสต้า/สถาปนิก ในปี 2559 อีกทั้งยังมีผลงานทางภาพยนตร์ได้แก่ภาพยนตร์เรื่อง มิสเตอร์เฮิร์ท มือวางอันดับเจ็บ แสดงร่วมกับซันนี่ สุวรรณเมธานนท์, มารี เบิร์นเนอร์ และพงศธร จงวิลาส ในปี 2560
อาอัต

อาอัต ("พระนามของพระองค์มีความหมายว่า "ผู้ยิ่งใหญ่อันเป็นที่หนึ่ง") เป็นพระราชินีแห่งราชวงศ์ที่สิบสองแก่งอียิปต์โบราณ จากบรรดาพระมเหสีของฟาโรห์อเมเนมเฮตที่ 3 พระนามของพระองค์เป็นที่รู้กันว่านักโบราณคดีสมัยใหม่มีความแน่นอน. 
สุสาน.
พระศพของพระองค์ถูกฝังอยู่ใกล้พระศพของฟาโรห์อเมเนมเฮตที่ 3 กับเจ้าชายอีกชื่อหนึ่งหายไป ห้องฝังพระศพของพระองค์อยู่ใต้ของพิรามิด กล่องใส่โถคาโนปิกถูกใส่ไว้ในช่องด้านบนทางเข้า
นักโบราณคดีพบประตูเท็จและโต๊ะบูชาพร้อมกับอุปกรณ์ฝังพระศพเพียงไม่กี่ชิ้น เช่น จาน ชามใบหูกวาง 7 ใบ ในรูปแบบของเป็ดสองหัวคทาชิ้นส่วน เครื่องประดับและหนึ่งในโถคาโนปิก ในรายการที่ฝังพระศพของพระราชินีคนอื่น ๆ มีการค้นพบเครื่องประดับบางชิ้นพร้อมกับชิ้นส่วนของหินเล็ก ๆ พระราชินีอาอัตน่าจะมีอายุประมาณ 35 ปี
สร้างฝันเพื่อวันเกียรติยศ

สร้างฝันเพื่อวันเกียรติยศ (อังกฤษ: Vanity Fair) เป็นภาพยนตร์อิงประวัติศาสตร์อังกฤษ ที่ออกฉายในปีค.ศ. 2004 กำกับโดย มีรา แนร์ นำแสดงโดย รีส วิเธอร์สปูน ภาพยนตร์เรื่องนี้มีเค้าโครงมาจากนวนิยายชื่อเดียวกัน
เนื้อเรื่องย่อ.
หลังจากเบกกี้เรียนจบจากโรงเรียนกุลสตรีกับเพื่อนสนิท เอมิลี่ ทั้งสองมีฐานะต่างกัน ดังนั้นเมื่อเรียนจบทั้งคู่จึงต้องแยกกันไปมีชีวิตของตัวเอง เอมิลี่นั้นมีคู่หมั้นเป็นหนุ่มหล่อคือ จอร์จ ผู้มีความทะเยอทะยานอยากเป็นชนชั้นสูงด้วยตระกูลของเขานั้นเป็นพ่อค้า ในช่วงแรกเบกกี้ต้องไปทำงานเป็นครูสอนลูกๆ ของขุนนางในชนบท และที่นี่ทำให้เธอได้พบกับหญิงชราผู้มั่งคั่งที่เอ็นดูเธอ และหลานชายนายทหารหนุ่มสุดหล่อ รอว์ดอน แต่หญิงชรากลับไม่ยอมรับเธอเป็นหลานสะใภ้เพราะชาติกำเนิดของเธอ
แต่ในคืนหนึ่งขณะที่สังสรรค์ในงานสังคม มีประกาศว่าข้าศึกมาประชิดเมืองแล้ว พวกหทารจึงต้องออกไปรบ รอว์ดอนก็เช่นเดียวกัน ทิ้งให้เบกกี้ซึ่งมีครรภ์แก่ ช่วงนี้จึงเป็นช่วงที่ยากลำบากของเบกกี้และประชาชนอังกฤษที่ต้องหลบหนีเอาตัวรอด เมื่อสงครามสงบเหล่าทหารและประชาชนเสียชีวิตเป็นจำนวนมาก และเมื่อรอว์ดอนรอดมาก็ทั้งคู่ก็ต้องใช้ชีวิตด้วยความลำบาก
ใครว่าโลกนี้ไม่มีผี

ใครว่าโลกนี้ไม่มีผี (อังกฤษ: Casper) เป็นภาพยนตร์แอคชั่น-แฟนตาซีสัญชาติอเมริกา ที่ออกฉายในปี ค.ศ. 1995 กำกับโดย เบร็ต ซิลเบอร์ลิง นำแสดงโดย คริสติน่า ริกกี้
เนื้อเรื่องย่อ.
เมื่อ “คาร์ริแกน คริทเท็นดอน” เจ้าของคฤหาสน์จอมโลภได้ว่าจ้างให้ “ด๊อกเตอร์ เจมส์ ฮาร์วี่ย์” ผู้เชี่ยวชาญเรื่องผีให้มาปราบผีสิงที่อยู่ในบ้านหลังนี้ ซึ่งได้ชักชวน “แคท” ลูกสาวของเขามาด้วย แต่แล้วผีที่เขาเห็นนั้นกลับไม่ใช่ผีร้ายน่ากลัวอย่างที่หลายๆคนเจอมาเพราะเป็นผีน้อยนามว่า “แคสเปอร์” ผู้เป็นมิตรแต่โดดเดี่ยว แคสเปอร์เพียงแค่อยากหาเพื่อน แต่ก็ยังมีภารกิจในการตามหาตัวคุณลุงที่หายไปด้วยเช่นกัน เวลาเดียวกับที่เจ้าของบ้านคนนั้นก็หวังจะเข้าถึงทรัพย์สมบัติของอดีตเจ้าของคฤหาสน์ เอาหละสิทั้งเรื่องผีในบ้านทั้งเรื่องส่วนตัวของผี ทั้งเรื่องของคนในบ้านหลังนี้ โอ๊ยวุ่นวายโกลาหลไปกันหมด งานนี้ไม่รู้คนหรือผีจะร้ายกว่ากัน!!!
นับเฮเทปติ-เคเรด

นับเฮเทปติ-เคเรด เป็นพระราชธิดาของฟาโรห์แห่งอียิปต์โบราณในช่วงราชวงศ์ที่สิบสาม พระองค์เป็นที่รู้กันโดยทั่วไปจากการฝังพระศพที่ดาห์ชูร์ ใกล้กับพีระมิดแห่งฟาโรห์อเมเนมเฮตที่ 3
พระศพของพระองค์ถูกพบในทางตันของทางเดินยาว ประกอบด้วยสองห้องหนึ่งเหนืออื่น ๆ ห้องล่างมีโลงศพและโถคาโนปิกของพระองค์ ในห้องชั้นบนถูกวางไว้หลายสิ่งๆ ในที่ฝังพระศพ
ร่างของพระองค์ถูกบรรจุไว้ในโลงศพไม้ประดับด้วยทองคำที่จารึกไว้ ในโลงศพพบซากศพที่อยู่ภายในมัมมี่โลงโลงศพ ร่างของพระองค์ ประดับด้วยปลอกคอกว้างและแขนและข้อเท้า ถัดจากพระศพพบเครื่องราชอิสริยาภรณ์ของพระราชวงศ์หลายอย่างเช่นหีบและคทา โถคาโนปิก สีขาวประดับด้วยใบไม้สีทองและมีสี่ใบทำจาก ปูนปาสเตอร์
ในห้องเหนือห้องฝังพระศพพบเครื่องของใช้ภาชนะเครื่องปั้นดินเผาหลายอย่าง มีกล่องที่มีเครื่องบูชาและกล่องที่สองยาวพร้อมเครื่องราชอิสริยาภรณ์อีก จนถึงขณะนี้ยังไม่เป็นที่รู้จักนอกสถานที่ฝังพระศพของพระองค์ พระองค์น่าจะเกี่ยวข้องกับฟาโรห์ฮอร์ซึ่งถูกฝังอยู่ข้างๆ พระองค์ พระนามว่า "เคเรด" หมายถึงเด็ก เป็นไปได้ว่าพระมารดาของพระองค์ถูกเรียกว่า "นับเฮเทปติ"
ไชคอฟสกี (ภาพยนตร์)

ไชคอฟสกี  เป็นภาพยนตร์อัตชีวประวัติของสหภาพโซเวียต กำกับโดย Igor Talankin โดย อีนโนเคนตี สโมคตูนอฟสกี ได้ถูกรับเลือกให้รับบทเป็น ปิออตร์ อิลิช ไชคอฟสกี คีตกวีชาวรัสเซีย นอกจากนี้ "ไชคอฟสกี" ยังได้รับการคัดเลือกในฐานะภาพยนตร์ของสหภาพโซเวียตให้เข้าชิงรางวัลสาขาภาพยนตร์ภาษาต่างประเทศยอดเยี่ยม และ สาขาดนตรีประกอบภาพยนตร์ยอดเยี่ยม ในงานประกาศผลรางวัลออสการ์ ครั้งที่ 44 ในปี ค.ศ. 1971
อายา

อายา เป็นพระมเหสีของฟาโรห์แห่งอียิปต์โบราณของราชวงศ์ที่สิบสาม (ระหว่าง 1803 ถึง 1649 ปีก่อนคริสตกาล) 
พระองค์เป็นที่รู้จักจากสองแหล่ง พระนางอายาปรากฏบนภาพสลักในวอร์ซบูร์ก จากแหล่งข้อมูลนี้เป็นที่ชัดเจนว่าพระองค์เป็นส่วนหนึ่งของครอบครัวผู้มีอิทธิพลของศาลสูงและมีส่วนเกี่ยวข้องกับอัครมหาเสนาบดีนามว่า อังค์คุ
อังค์คุ

อังค์คุ เป็นอัครมหาเสนาบดีชาวอียิปต์ที่อาศัยอยู่ในราชวงศ์ที่สิบสาม เมื่อประมาณ 1750 ปีก่อนคริสต์ศักราช
ด้านครอบครัว.
อังค์คุเป็นลูกชายของอัครเสนาบดีนามว่า ซาเมาท์ และมารดามีนามว่า เฮนุทปุ อังค์คุเป็นบิดาของอัครเสนาบดีทั้งสองคนคือ เรสเซนเนบ และ อัยย์เมรู ซึ่งทำหน้าที่เป็นเจ้าหน้าที่ศาลสูง
โรงเรียนมหาชัยพิทยาคาร

โรงเรียนมหาชัยพิทยาคาร เป็นโรงเรียนมัธยมศึกษาแบบสหศึกษา ขนาดกลาง สังกัดสำนักงานเขตพื้นที่การศึกษามัธยมศึกษาเขต 26 กรมสามัญศึกษา กระทรวงศึกษาธิการ ตั้งอยู่ ณ ถนนมหาสารคาม - โกสุมพิสัย ตำบลท่าสองคอน อำเภอเมืองมหาสารคาม จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 กระทรวงศึกษาธิการ สหวิทยาเขตเจริญราชเดช
ประวัติโรงเรียน.
โรงเรียนมหาชัยพิทยาคาร ตั้งเมื่อวันที่ 10 เมษายน พ.ศ. 2528 ในระยะ 2 ปีการศึกษาแรกได้รับความอนุเคราะห์จากวิทยาลัยครูมหาสารคาม (ปัจจุบันคือ มหาวิทยาลัยราชภัฏมหาสารคาม) ให้ใช้อาคารบานบุรีเป็นอาคารเรียน ต่อมาได้รับบริจาคที่ดินจาก นายจิระศักดิ์ คณาสวัสดิ์ ผู้อำนวยการ วิทยาลัยคณาสวัสดิ์ จำนวน 30 ไร่ อยู่ตรงข้ามสถานีวิทยุกระจายเสียง กรมการรักษาดินแดน เอฟ.เอ็ม.รด.มหาสารคาม แต่เนื่องจาก มีปัญหาเรื่องการโอนกรรมสิทธิ์ที่ดิน จึงต้องหาที่ดินแปลงใหม่ จังหวัดมหาสารคามได้จัดหาที่ดินแปลงใหม่มีเนื้อที่ประมาณ 61 ไร่ 3 งาน อยู่ตรงข้ามสถานีทดลองพืชไร่จังหวัดมหาสารคาม (ปัจจุบันคือ ศูนย์วิจัยและพัฒนาการเกษตรมหาสารคาม) และวัดป่าสันติวันพันชาติ ติดกับสำนักงานพัฒนาและเผยแพร่พลังงานส่วนภูมิภาคจังหวัดมหาสารคาม เป็นสถานที่จัดตั้งโรงเรียน และได้ย้ายออกมาจัดการเรียนการสอนในสถานที่ดังกล่าว เมื่อวันที่ 21 มีนาคม พ.ศ. 2530 จนถึงปัจจุบัน
อาคาร สถานที่.
โรงเรียนมหาชัยพิทยาคาร มีเนื้อที่ 61 ไร่ 3 งาน ตั้งอยู่ที่ หมู่ที่ 4 ถนนมหาสารคาม - โกสุมพิสัย ตำบลท่าสองคอน อำเภอเมืองมหาสารคาม จังหวัดมหาสารคาม 44000 ตั้งอยู่ตรงข้ามศูนย์วิจัยและพัฒนาการเกษตรมหาสารคาม และวัดป่าสันติวันพันชาติ ติดกับสำนักงานพัฒนาและเผยแพร่พลังงานส่วนภูมิภาคจังหวัดมหาสารคาม
ภายในประกอบด้วยอาคารเรียนถาวร 3 หลัง อาคารเอนกประสงค์ 1 หลัง หอประชุม โรงอาหารและสนามฟุตบอล
การจัดการศึกษา.
หลักสูตร.
โรงเรียนมหาชัยพิทยาคารเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
อะโหยัยโง่

อะโหยัยโง่  เป็นการ์ตูนสี่ช่องแบบโชเน็งแนวเสี้ยวหนึ่งของชีวิตและตลกของญี่ปุ่น เขียนและวาดภาพโดย Hiroyuki โดยการ์ตูนตีพิมพ์ครั้งแรกที่นิตยสาร "Weekly Shōnen Magazine" ในวันที่ 28 พฤศจิกายน 2012 ก่อนจะย้ายไปยังนิตยสาร "Bessatsu Shonen Magazine" ในเดือน กรกฎาคม 2015ก่อนที่จะตีพิมพ์เป็นฉบับรวมเล่มเป็นจำนวน 12 เล่มโดย สำนักพิมพ์โคดันชะ อนิเมะโทรทัศน์อำนวยการสร้างโดย Diomedéa โดยที่อนิเมะโทรทัศน์ออกอากาศครั้งแรกในญี่ปุ่นในเดือน กรกฎาคม ถึงเดือน กันยายน 2017
ในประเทศไทย "อะโหยัยโง่"ได้รับลิขสิทธิ์หนังสือการ์ตูนโดยสำนักพิมพ์รักพิมพ์
คาร์ล-ไฮน์ริช ฟ็อน ชตึลพ์นาเกิล

พลเอกทหารราบ คาร์ล-ไฮน์ริช รูดอล์ฟ วิลเฮ็ล์ม ฟ็อน ชตึลพ์นาเกิล  เป็นเป็นนายทหารบกเยอรมัน เป็นผู้บัญชาการทหารในช่วงสงครามโลกครั้งที่สอง ในขณะที่ทำหน้าที่เป็นผู้บัญชาการทหารของเยอรมันในเขตยึดครองฝรั่งเศสและเป็นผู้บัญชาการกองทัพที่สิบเจ็ดในสหภาพโซเวียตในช่วงปฏิบัติการบาร์บาร็อสซา ชตึลพ์นาเกิลได้มีส่วนเกี่ยวข้องในการก่ออาชญากรรมสงคราม รวมทั้งการออกอนุมัติให้จัดการกับพลเรือนและให้ความร่วมมืออย่างใกล้ชิดกับหน่วยไอน์ซัทซ์กรุพเพินในการสังหารหมู่ชาวยิว
เขามีส่วนร่วมในแผนลับ 20 กรกฎาคมเพื่อลอบสังหารอดอล์ฟ ฮิตเลอร์ โดยรับผิดชอบการหาแนวร่วมในฝรั่งเศส ภายหลังจากแผนการล้มเหลว เขาถูกเรียกตัวให้กลับไปยังกรุงเบอร์ลินและในระหว่างทาง เขาได้พยายามจะฆ่าตัวตายแต่ไม่สำเร็จ ต่อมาเขาได้ถูกขึ้นศาลในวันที่ 30 สิงหาคม ค.ศ. 1944 และถูกตัดสินว่ามีความผิดฐานเป็นกบฏและลงโทษด้วยการประหารชีวิตในวันเดียวกัน
เดเอทเซ ซัลทซ์บวร์คอีเกิลส์

เดเอทเซ ซัลทซ์บวร์คอีเกิลส์  หรือ สโมสรฮอกกี้น้ำแข็งหญิงซัลทซ์บวร์คอีเกิลส์  เป็นทีมฮอกกี้น้ำแข็งหญิงของออสเตรียที่อยู่ในซัลทซ์บวร์ค ประเทศออสเตรีย โดยมีสนามเหย้าคือไอซาเรนาซัลทซ์บวร์คและเป็นสมาชิกของรายการฮอกกี้น้ำแข็งหญิงออสเตรีย บุนเดิสลีกา ทีมนี้ใช้สนามแข่งร่วมกับสโมสรเอทเซ เรดบูลซัลทซ์บวร์ค ของรายการฮอกกี้ลีกออสเตรีย อนึ่ง ผู้เล่นหลายคนของสโมสรยังเป็นสมาชิกของฮอกกี้น้ำแข็งหญิงทีมชาติออสเตรีย
เพลงชาติสหพันธรัฐมาลี

เพลงชาติของสหพันธรัฐมาลี 
ตามกฎหมายที่ตราขึ้นเมื่อวันที่ 18 มิถุนายน ค.ศ. 1960. โดยทำนองของเพลงชาติมาลี เรียบเรียงโดย บังซูมานา ซิสโซโก (ท่อนบรรเลงนำ และ โน๊ตอื่น ๆ) และ เนื้อร้องเพลงชาติเซเนกัล คำร้อง โดย เลโอโปลด์ เซดาร์ เซงกอร์ (ได้มีการแก้ไขในภายหลัง). ภายหลังการล่มสลายของสหพันธรัฐ รัฐบาลสาธารณรัฐมาลีได้เก็บรักษาทำนองเพลงชาติ (เนื่องจากผู้เรียบเรียงทำนองมาจากมาลี) และ เนื้อร้องของเพลงชาติเซเนกัล ยังใช้สำนวนเดียวกับสมัยสหพันธรัฐ (แก้ไขเนื้อร้องโดยประธานาธิบดี) โดยได้ลบคำว่า "มาลี" และ แก้ไขเพียงเล็กน้อย.
ฟรีดริช อ็อลบริชท์

พลเอกทหารราบ ฟรีดริช อ็อลบริชท์  เป็นนายทหารเยอรมันในช่วงสงครามโลกครั้งที่สองและเป็นหนึ่งในผู้ร่วมสมคิดในเหตุการณ์แผนลับ 20 กรกฎาคมในความพยายามลอบสังหารอดอล์ฟ ฮิตเลอร์ในค.ศ. 1944
ประวัติ.
อ็อลบริชท์จบการศึกษาในปีค.ศ. 1907 และได้รับการติดยศเป็นร้อยตรีประจำกรมทหารราบที่ 106 เมืองไลพ์ซิช เขาเข้าร่วมต่อสู้ในสงครามโลกครั้งที่หนึ่ง มียศเป็นร้อยเอกยามสิ้นสุดสงครามในปีค.ศ. 1918 ต่อมาในปีค.ศ. 1926 เขาได้รับตำแหน่งเจ้ากรมทหารต่างประเทศ กระทรวงไรชส์แวร์ เขามีส่วนช่วยสมาชิกเอ็สอาที่ถูกกวาดล้างในคืนมีดยาว โดยจัดหาตำแหน่งในหน่วยข่าวกรองอับแวร์  ให้พวกเขา
อ็อลบริชท์ได้รับแต่งตั้งเป็นเสนาธิการกองทัพน้อยที่ 4 ประจำเดรสเดินในปีค.ศ. 1935 และได้เลื่อนเป็นผู้บัญชาการกองพลทหารราบที่ 24 ต่อมาในปีค.ศ. 1938 อ็อลบริชท์เป็นนายทหารส่วนน้อยที่สนับสนุนพลเอกอาวุโสแวร์เนอร์ ฟ็อน ฟริทช์ ผู้บัญชาการใหญ่กองทัพบก ซึ่งถูกใส่ความว่าเป็นพวกรักร่วมเพศและต้องลาออกในต้นปีค.ศ. 1938 ภายหลังการลาออกของพลเอกอาวุโสฟริทช์ เขาค้นพบว่าข้อกล่าวหานั้นเป็นเรื่องแต่งโดยมีฮิมเลอร์อยู่เบื้องหลัง ทั้งนี้เพื่อเปิดทางให้ฮิตเลอร์เข้าแทรงแซงกองทัพบก
พลโทอ็อลบริชท์บัญชาการกองพลทหารราบที่ 24 ระหว่างการบุกครองโปแลนด์ในปีค.ศ. 1939 และได้รับมอบกางเขนอัศวินแห่งกางเขนเหล็ก ในปีค.ศ. 1940 เขาได้เลื่อนยศเป็นพลเอกทหารราบ และได้รับแต่งตั้งเป็นหัวหน้าสำนักสามัญทหารบก  สังกัดกองบัญชาการใหญ่กองทัพบก และต่อมาได้รับแต่งตั้งเป็นหัวหน้าสำนักงานกองทัพสำรอง  สังกัดกองบัญชาการใหญ่แห่งแวร์มัคท์
ฮันส์ โอสเทอร์

ฮันส์ เพาล์ โอสเทอร์  เป็นพลตรีแห่งกองทัพบกเยอรมัน เขาเป็นหนึ่งในแกนนำของการต่อต้านนาซีในเยอรมนี ตั้งแต่ปี ค.ศ. 1938–1943 ในฐานะรองหัวหน้าสำนักงานหน่วยสืบราชการลับในอัพแวร์ (Abwehr - หน่วยข่าวกรองการทหารเยอรมัน) โอสเทอร์อยู่ในตำแหน่งที่เข้มแข็งที่ปฏิบัติการในการต่อต้านภายใต้โฉมหน้าของงานข่าวกรอง เขาได้ถูกไล่ออกจากการช่วยเหลือไม่ให้ชาวยิวถูกจับกุม
เขาได้เป็นนักวางแผนที่สำคัญของผู้สมรู้ร่วมคิดโอสเทอร์ เมื่อเดือนกันยายน ค.ศ. 1938 โอสเทอร์ถูกจับกุมในปี ค.ศ. 1943 เมื่อถูกต้องสงสัยในการช่วยให้เจ้าหน้าที่อัพแวร์ทำการช่วยเหลือชาวยิวหนีออกไปจากเยอรมนี ภายหลังจากความล้มเหลวในแผนการลอบสังหารฮิตเลอร์ เมื่อเดือนกรกฎาคม ค.ศ. 1944 เกสตาโพได้ตรวจค้นและพบเอกสารบันทึกประจำวันของพลเรือเอก วิลเฮ็ล์ม คานาริส หัวหน้าอัพแวร์ กิจกรรมการเคลื่อนไหวต่อต้านนาซีของโอสเทอร์ถูกเปิดเผย ในเดือนเมษายน ค.ศ. 1945 เขาจึงถูกแขวนคอไปพร้อมกับคานาริสและดีทริช บ็อนเฮิฟเฟอร์ที่ค่ายกักกันฟล็อสเซินเบือร์ค
วิลเฮ็ล์ม คานาริส

วิลเฮ็ล์ม ฟรันทซ์ คานาริส (1 มกราคม ค.ศ. 1887 – 9 เมษายน ค.ศ. 1945) เป็นพลเรือเอกเยอรมันและเป็นหัวหน้าอัพแวร์ (สำนักงานหน่วยข่าวกรองเยอรมัน) ตั้งแต่ ค.ศ. 1935–1944 ในช่วงแรกเขาเป็นผู้สนับสนุนอดอล์ฟ ฮิตเลอร์ แต่เมื่อถึง ค.ศ. 1939 เขาได้หันหลังให้กับนาซีเมื่อรู้สึกว่าเยอรมนีกำลังจะแพ้สงครามที่สำคัญ ในช่วงสงครามโลกครั้งที่สอง เขาเป็นหนึ่งในเจ้าหน้าที่ทหารที่มีส่วนร่วมในขบวนการต่อต้านระบอบนาซีอย่างลับ ๆ เขาถูกประหารชีวิตด้วยการแขวนคอในค่ายกักกันฟล็อสเซินเบือร์ค (Flossenbürg) จากข้อหากบฏ ในขณะที่ระบอบนาซีกำลังจะล่มสลายลง
ลูทวิช เบ็ค

พลเอกอาวุโส ลูทวิช เอากุสท์ เทโอดอร์ เบ็ค  เป็นนายทหารบกและเป็นเสนาธิการกองทัพบกเยอรมันของนาซีในเยอรมนีในช่วงก่อนสงครามโลกครั้งที่สอง เบ็คไม่เคยเป็นสมาชิกพรรคนาซี อย่างไรก็ตามในช่วงแรกของคริสต์ทศวรรษ 1930 เขาสนับสนุนอดอล์ฟ ฮิตเลอร์ ที่กล่าวประณามสนธิสัญญาแวร์ซายและต้องการฟื้นฟูแสนยานุภาพของกองทัพเยอรมันขึ้นมาใหม่ เบ็คเป็นหนึ่งในบุคคลมีกังขาต่อความต้องการของพรรคนาซีที่ให้นายทหารเยอรมันทุกนายกล่าวคำสาบานสัตย์ปฏิญาณว่าจะจงรักภักดีต่อฮิตเลอร์โดยไร้เงื่อนไขและข้อสงสัยใด ๆ ในปี ค.ศ. 1934 แม้ตัวเขาจะเชื่อว่าเยอรมนีต้องการรัฐบาลที่เข้มแข็งและฮิตเลอร์จะสามารถประสบความสำเร็จในเรื่องนี้ได้ตราบเท่าที่เขาได้รับอิทธิพลโดยคณะบุคคลเดิมภายในกองทัพมากกว่าหน่วยชตวร์มอัพไทลุง (เอ็สอา) และหน่วยชุทซ์ชตัฟเฟิล (เอ็สเอ็ส)
ในขณะที่เขาทำหน้าที่เป็นเสนาธิการของกองทัพบกเยอรมันในช่วงระหว่าง ค.ศ. 1935–1938 เบ็ครู้สึกผิดหวังอย่างมาก เขาได้มีจุดยืนอยู่ในการต่อต้านในระบอบเผด็จการที่เพิ่มมากขึ้นของระบอบนาซีและนโยบายต่างประเทศที่ก้าวร้าวของฮิตเลอร์ เบ็คได้ลาออกจากตำแหน่งเสนาธิการในเดือนสิงหาคม ค.ศ. 1938 จากจุดนี้ เบ็คได้เชื่อว่าฮิตเลอร์ไม่สามารถมีอำนาจสำหรับสิ่งที่ดีได้และทั้งฮิตเลอร์และพรรคนาซีสมควรต้องถูกลบออกจากรัฐบาล เขาได้กลายเป็นผู้นำที่สำคัญในการสมรู้ร่วมคิดต่อต้านฮิตเลอร์และได้วางตัวเองว่าจะเป็นประมุขแห่งรัฐ ถ้าหากแผนลับ 20 กรกฎาคมนั้นประสบความสำเร็จ แต่เมื่อแผนได้ล้มเหลว เบ็คก็ได้ถูกจับกุม ในรายงานว่าเขาได้พยายามจะฆ่าตัวตายด้วยการใช้ปืนจ่อยิงศีรษะแต่กลับพลาดจุดสำคัญทำให้ไม่ตายและถูกยิงซ้ำจนตายในที่สุด
ยาคอฟ ดซูกัสวิลี

ยาคอฟ โยซิโฟวิช จูกัชวิลลี่ (,: , "Iakob Iosebis dze Jugashvili", ; 18 มีนาคม ค.ศ. 1907 – 14 เมษายน ค.ศ. 1943) เป็นลูกชายคนโตซึ่งเป็นหนึ่งในสามบุตรธิดาของโจเซฟ สตาลิน ซึ่งเกิดมาจากภรรยาคนแรกของสตาลิน,Kato Svanidze เขามีน้องสาวที่ชื่อว่า Svetlana Alliluyeva และน้องชายเล็ก วาซิลี ดซูกัสวิลี เขาได้ทำหน้าที่ในกองทัพแดงแห่งสหภาพโซเวียตในช่วงสงครามโลกครั้งที่สอง และถูกจับกุมหรือไม่ก็ยอมจำนน ในช่วงแรกของเยอรมันรุกรานสหภาพโซเวียต ในขณะที่ได้มีการถกเถียงเกี่ยวกับการตายของเขา นักประวัติศาสตร์ได้เชื่อว่า เขาได้เสียชีวิตในค่ายกักกัน Sachsenhausen
เฮริท

เฮริท เป็นเจ้าหญิงแห่งอียิปต์โบราณสมัยช่วงก่อนอาณาจักรใหม่ที่สอง พระองค์น่าจะเป็นพระราชธิดาของฟาโรห์ชาวฮิดซอส ฟาโรห์อเปปิ ซึ่งเป็นฟาโรห์ที่สำคัญที่สุดของราชวงศ์ที่ 15
พระนามของพระองค์ถูกเขียนลงในคาร์ทูธ ซึ่งเป็นสิทธิพิเศษที่ไม่ได้ให้แก่สมาชิกในราชวงศ์ทั้งหมด ไม่มีใครรู้เรื่องของพระองค์เลย ส่วนของแกะสลักหินอยู่ในพิพิธภัณฑ์ศิลปะเมโทรโพลิแทน
พ่อครับ รักผมได้ไหม?

พ่อครับ...รักผมได้ไหม? (อังกฤษ: Like Father, Like Son) เป็นภาพยนตร์ญี่ปุ่น ที่ออกฉายในปี ค.ศ. 2013 กำกับโดย ฮิโระคาสุ โคเรเอดะ นำแสดงโดย มาซาฮารุ ฟุกุยามะ
เนื้อเรื่องย่อ.
"เรียวตะ" คือผู้ชายญี่ปุ่นที่ได้รับทุกสิ่งที่คู่ควรจากการทำงานหนัก และเชื่อเสมอว่าครอบครัวของเขาเดินอยู่บนเส้นทางที่เพียบพร้อม จนวันหนึ่งเขาและภรรยา "มิโดริ" ได้รับโทรศัพท์แจ้งผลตรวจเลือดจากโรงพยาบาล ผลตรวจชี้ชัดว่าลูกชายวัย 6 ขวบ "เคตะ" ไม่ใช่ลูกแท้ๆ ของพวกเขา โรงพยาบาลให้เด็กผิดไป เรื่องราวอันอลวนอลเวงนี้จะจบลงเช่นไร
ฮาร์อังค์เคส

ฮาร์อังค์เคส เป็นพระราชินีแห่งอียิปต์โบราณของราชวงศ์ที่ 17 ซึ่งเป็นพระมเหสีของฟาโรห์อินโยเตฟที่ 7
พระองค์เป็นที่รู้จักจากภาพสลักของพระราชโอรสของพระองค์ที่พบในคอปโตส และอาจมีพื้นเพมาจากเดนเดร่า ครึ่งหนึ่งของมันอยู่ในพิพิธภัณฑ์โบราณคดีอียิปต์ และอื่น ๆ ที่อยู่ในพิพิธภัณฑ์พุชกิน เจ้าชายอเมนิสมรสกับกับเจ้าหญิงโซเบคเอมเนบ พระราชธิดาของฟาโรห์เซเบคเอมซาฟที่ 1 กับพระมเหสีนูเบมฮาต
ซิทดเจฮูติ

ซิทดเจฮูติ (พระนามมีความหมายว่า "ธิดาของเทพธอท") เป็นเจ้าหญิงและพระราชินีแห่งราชวงศ์ที่สิบเจ็ดตอนปลายของอียิปต์ พระองค์เป็นพระราชธิดาของฟาโรห์ทาโอที่หนึ่งและพระราชินีเตติสฮอร์ริ และเป็นพระมเหสีของฟาโรห์ทาโอที่สอง พระองค์เป็นพระมารดาของเจ้าหญิงอาโมส
สุสาน.
พระศพในรูปของมัมมี่ของพระนางซิทดเจฮูติ ถูกค้นพบเมื่อราวปี ค.ศ. 1820 พร้อมกับโลงศพหน้ากากทอง, หัวใจด้วงสคารับ และผ้าลินินที่หลานสาวของพระองค์ พระราชินีอาโมส-เนเฟอร์ทาริ บริจาคในการฝังพระศพ
สองหัวใจ สายใยนิรันดร์

สองหัวใจ สายใยนิรันดร์ (อังกฤษ: Fathers And Daughters) เป็นภาพยนตร์อังกฤษ ที่ออกฉายในปี ค.ศ. 2015 กำกับโดย เกเบรียล มัคกิโน นำแสดงโดย รัสเซล โครว์, อะเมนดา ไซย์ฟรีส
เนื้อเรื่องย่อ.
เรื่องราวของนักเขียนที่ประสบปัญหาเรื่องก­ารเลี้ยงดูลูกสาว เนื่องจากปัญหาทางสุขภาพจิต ทำให้เขาต้องพลัดพรากลูกสาว ในอีก 27 ปีให้หลัง เรื่องราวในอดีตที่เกี่ยวกับพ่อของเธอจะเป็นตัวทำลายหรือประสานรอยร้าวที่เกิดขึ้นใน­ปัจจุบันของเธอ
โรงเรียนสวนกุหลาบวิทยาลัย ธนบุรี

โรงเรียนสวนกุหลาบวิทยาลัย ธนบุรี (อักษรย่อ: ส.ก.ธ. / S.K.T.) เป็นโรงเรียนมัธยมศึกษา ประเภทสหศึกษา กลุ่มโรงเรียนในเครือสวนกุหลาบวิทยาลัย ลำดับที่ 10 สังกัดสำนักงานเขตพื้นที่การศึกษามัธยมศึกษา เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ ปัจจุบันตั้งอยู่เลขที่ 201 หมู่ 6 ถนนกาญจนาภิเษก (เลียบทางด่วนสายบางขุนเทียน-พระประแดง) แขวงท่าข้าม เขตบางขุนเทียน กรุงเทพมหานคร 10150 บนเนื้อที่ประมาณ 30 ไร่
โรงเรียนสวนกุหลาบวิทยาลัย ธนบุรี (สวนธน) เป็นหนึ่งในเครือโรงเรียนสวนกุหลาบวิทยาลัย ทั้ง 11 แห่ง โดยบริหารจัดการภายใต้ธรรมนูญการศึกษาแห่งสถาบันสวนกุหลาบ ทั้งยังมีกรีฑาสวนกุหลาบสัมพันธ์ และงานชุมนุมลูกเสือ - เนตรนารี สวนกุหลาบสัมพันธ์ ซึ่งจัดขึ้นร่วมกับโรงเรียนในเครือสวนกุหลาบวิทยาลัย เป็นประจำทุกปี โดยแต่ละโรงเรียนจะผลัดกันเป็นเจ้าภาพ
ภายในโรงเรียน.
<templatestyles src="แม่แบบ:คำพูด/style.css" />พระบาทสมเด็จพระปรมินทรมหาจุฬาลงกรณ พระจุลจอมเกล้าเจ้าอยู่หัว พระปิยมหาราช พระมหากษัตริย์ พระองค์ที่ ๕ แห่งพระบรมราชจักรีวงศ์ พระราชโอรส ใน พระบาทสมเด็จพระจอมเกล้าเจ้าอยู่หัว และ สมเด็จพระเทพศิรินทราบรมราชินี
ทรงพระราชสมภพ วันอังคารที่ ๒๐ กันยายน พ.ศ. ๒๓๙๖ เสด็จเถลิงถวัลยราชสมบัติ วันพฤหัสบดีที่ ๑ ตุลาคม พ.ศ. ๒๔๑๑ เสด็จสวรรคต วันอาทิตย์ที่ ๒๓ ตุลาคม พ.ศ. ๒๔๕๓
ทรงตั้งมั่นอยู่ในทศพิธราชธรรม กอปรด้วยพระเมตตาธรรม และพระคุณธรรมอันประเสริฐ ทรงประกอบพระราชกรณียกิจนานัปการ สร้างความเจริญแก่ประเทศชาติเป็นอเนกประการ ทางด้านการปกครอง การเลิกทาส การเศรษฐกิจ การคมนาคม การสาธารณสุข การศาสนา ทรงส่งเสริมการศึกษา และวางรากฐานการศึกษาอย่างเป็นระบบ ทรงจัดตั้งโรงเรียนเพื่อพสกนิกรได้มีโอกาสศึกษาอย่างเสมอภาค ดังพระราชปณิธาน
‘เจ้านายราชตระกูล ตั้งแต่ลูกฉันเป็นต้นไป ตลอดจนถึงราษฎรที่ต่ำสุด จะให้ได้มีโอกาสเล่าเรียนได้เสมอกัน ไม่ว่าเจ้า ว่าขุนนาง ว่าไพร่ เพราะฉะนั้น จึงพอบอกได้ว่า การเล่าเรียนในบ้านเมืองเรานี้ จะเป็นข้อสำคัญข้อที่หนึ่ง ซึ่งฉันจะอุตส่าห์จัดขึ้นให้เจริญจงได้’
ข้าราชการ ผู้ปกครอง ศิษย์เก่า และนักเรียน โรงเรียนนวมินทราชินูทิศ สวนกุหลาบวิทยาลัย สมุทรปราการ สำนึกในพระมหากรุณาธิคุณเป็นล้นพ้น จึงพร้อมใจกันสร้างและประดิษฐานพระบรมราชานุสาวรีย์ เพื่อสักการะ เฉลิมพระเกียรติ ประกาศเกียรติคุณ ให้แผ่ไพศาล ตราบกาลนาน
สถาบันสวนกุหลาบ.
ปัจจุบันโรงเรียนสวนกุหลาบวิทยาลัยมีสถานศึกษาในเครือที่ใช้ชื่อ “สวนกุหลาบวิทยาลัย” ในภูมิภาคต่าง ๆ ของประเทศไทยทั้งหมด 11 แห่ง มีการสร้างพันธกิจสำคัญร่วมกันขับเคลื่อนคุณภาพการศึกษาโดยการบริหารจัดการขององค์กรเครือข่ายสวนกุหลาบ สร้างบรรทัดฐานการเรียนการสอนทั้ง 11 แห่งให้ไปในทิศทางเดียวกัน ได้แก่
กิจกรรมร่วมกับกลุ่มโรงเรียนสวนกุหลาบวิทยาลัย.
กลุ่มโรงเรียนสวนกุหลาบวิทยาลัย ได้ร่วมกันจัด "งานชุมนุมลูกเสือ-เนตรนารี “สวนกุหลาบสัมพันธ์”" ขึ้นเป็นประจำทุกปี ณ ค่ายลูกเสือวชิราวุธ จังหวัดชลบุรี ซึ่งนักเรียนระดับมัธยมศึกษาปีที่ 2 จะเป็นผู้แทนของแต่ละโรงเรียน เข้าร่วมกิจกรรมนี้ 
กลุ่มโรงเรียนสวนกุหลาบวิทยาลัย ได้ร่วมกันจัด "“การแข่งขันกรีฑาสวนกุหลาบสัมพันธ์”" ขึ้นเป็นประจำทุกปี ณ ศูนย์กีฬามหาวิทยาลัยธรรมศาสตร์รังสิต
ธนาคารแห่งประเทศอังกฤษ

ธนาคารแห่งประเทศอังกฤษ  คือธนาคารกลางของสหราชอาณาจักรซึ่งถือเป็นต้นแบบของธนาคารกลางทั่วโลก ธนาคารแห่งประเทศอังกฤษก่อตั้งเมื่อปีค.ศ. 1694 ในรัชสมัยพระเจ้าวิลเลียมที่ 3 แห่งอังกฤษ ด้วยทุนประเดิม 1.2 ล้านปอนด์ เมื่อแรกจัดตั้งมีชื่อว่า ผู้ว่าการและบริษัทธนาคารแห่งประเทศอังกฤษ  จัดตั้งขึ้นเพื่อเป็นนายธนาคารรับฝากเงินให้แก่รัฐบาลอังกฤษ เมื่อแรกก่อตั้งมีผู้ถือหุ้นใหญ่เป็นเอกชนจนกระทั่งรัฐบาลได้เข้าไปซื้อหุ้นใหญ่ในปีค.ศ. 1946 ธนาคารแห่งนี้ถือเป็นธนาคารกลางที่เก่าแก่เป็นอันดับสองของโลกรองจากธนาคารแห่งชาติสวีเดน และเป็นธนาคารที่เก่าแก่เป็นอันดับ 8 ของโลกในปัจจุบัน 
แม้ธนาคารแห่งประเทศอังกฤษจะมีเขตอำนาจทั่วทั้งสหราชอาณาจักร แต่ธนาคารรับผิดชอบการพิมพ์เงินตราสกุลปอนด์สเตอร์ลิงเฉพาะที่ใช้ในประเทศอังกฤษและเวลส์เท่านั้น ส่วนเงินตราสกุลปอนด์สเตอร์ลิงที่ใช้ในประเทศสกอตแลนด์และไอร์แลนด์เหนือจะถูกพิมพ์ขึ้นโดยธนาคารพาณิชย์ท้องถิ่น
ไฮล์บร็อน

ไฮล์บร็อน  เป็นเมืองทางตอนเหนือของรัฐบาเดิน-เวือร์ทเทิมแบร์ค ประเทศเยอรมนี ไฮล์บร็อนตั้งอยู่บนแม่น้ำเน็คคาร์ ทางเหนือของนครชตุทการ์ทไปราว 57 กิโลเมตร ถือเป็นเมืองใหญ่อันดับ 6 ของรัฐ ในอดีตเมืองแห่งนี้มีสถานะเป็นเสรีนครของจักรวรรดิโรมันอันศักดิ์สิทธิ์ ไฮล์บร็อนขึ้นชื่อเรื่องการปลูกองุ่นมานับร้อยปี และยังเป็นแหล่งเหมืองเกลือที่สำคัญแห่งหนึ่งของรัฐ ซึ่งในช่วงสงครามโลกครั้งที่สอง บรรดาเหมืองเกลือต่าง ๆ ของไฮล์บร็อนถูกใช้เป็นคลังสรรพาวุธของกองทัพเยอรมัน ไฮล์บร็อนถูกทิ้งระเบิดทางอากาศราว 20 ครั้งตลอดช่วงสงครามแต่ได้รับความเสียหายไม่มาก
ครัสโนกรอสกีซาวอด

ครัสโนกรอสกีซาวอด อีมี เอส. อา. ซเวเรฟา ("โรงงานครัสโนกรอสค์ ที่ตั้งชื่อตาม เอส. เอ. ซเวเรฟ") เป็นโรงงานของรัสเซีย ตั้งอยู่ที่เมืองครัสโนกรอสค์ ใกล้กรุงมอสโก โดยโรงงานเป็นส่วนหนึ่งของ Shvabe Holding (Rostec บริษัทของรัฐ)
ในช่วงยุคสหภาพโซเวียตคราสโนกรอสกีซาวอดมีชื่อเรียกว่า โรงงานเครื่องกลครัสโนกรอสค์  โดยใช้อักษรย่อว่า KMZ  
ผลิตภัณฑ์.
โรงงานเครื่องกลครัสโนกรอสค์ เป็นโรงงานที่ผลิตกล้องถ่ายภาพ และ กล้องถ่ายภาพยนตร์ รุ่น Zorki, Zenit และ Krasnogorsk โดยผลิดมากกว่า 7 ล้านตัว นอกจากยังผลิดอุปกรณ์ด้านทางทหารด้วย
สถานีคีรอฟสกีซาวอด

สถานีคีรอฟสกีซาวอด  เป็นสถานีรถไฟใต้ดินของรถไฟใต้ดินเซนต์ปีเตอร์สเบิร์ก เป็นสถานีประจำสายคีรอฟสโค-วืยบอร์กสกายา เปิดให้บริการในวันที่ 15 พฤศจิกายน 1955
สโมสรฟุตบอลแอร์ฟอร์ซ เซ็นทรัล ในฤดูกาล 2560

สโมสรฟุตบอลแอร์ฟอร์ซ เซ็นทรัล ในฤดูกาล 2560 เป็นฤดูกาลที่ 12 ติดต่อกันของ แอร์ฟอร์ซ เซ็นทรัล ใน ไทยลีก 2. ฤดูกาลนี้แอร์ฟอร์ซ เซ็นทรัล ได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
ผู้เล่นชุดแรก.
<templatestyles src="Template:Football squad player/styles.css" />
 "ณ วันที่ 21 ตุลาคม 2560"
ซูค

ซูค  เป็นเทศบาลและเมืองในประเทศสวิสเซอร์แลนด์ ตั้งอยู่ในรัฐซูค และเป็นเมืองหลวงของรัฐดังกล่าว เมื่อวันที่ 31 ธันวาคม 2559 เมืองนี้มีประชากรทั้งสิ้น 29,804 คน
ภาษาราชการของเมืองคือ ภาษาเยอรมัน แต่ภาษาพูดหลักเป็นสำเนียงท้องถ่ินของสำเนียงเยอรมันสวิสแอละแมนิก
โรงเรียนกุดรังประชาสรรค์

โรงเรียนกุดรังประชาสรรค์ เป็นโรงเรียนมัธยมศึกษาประจำอำเภอกุดรัง จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 สหวิทยาเขตที่ 1 เจริญราชเดช กรมสามัญศึกษา กระทรวงศึกษาธิการ ตั้งอยู่ที่ ตำบลกุดรัง อำเภอกุดรัง จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย
ประวัติโรงเรียน.
โรงเรียนกุดรังประชาสรรค์ เป็นโรงเรียนมัธยมศึกษาขนาดกลาง ประจำอำเภอกุดรัง จังหวัดมหาสารคาม โดยได้รับอนุมัติจัดตั้งตามประกาศของกระทรวงศึกษาธิการ เมื่อวันที่ 20 เมษายน 2519 
เริ่มเปิดทำการสอนระดับมัธยมศึกษาตอนต้น เมื่อวันที่ 1 มิถุนายน 2519 
เปิดสอนระดับชั้นมัธยมศึกษาตอนปลาย เมื่อวันที่ 17 พฤษภาคม 2537 เป็นต้นมาจนถึงปัจจุบัน
อาคาร สถานที่.
โรงเรียนกุดรังประชาสรรค์ มีเนื้อที่ 75 ไร่ เป็นที่ราชพัสดุทั้งหมด ภายในประกอบด้วยอาคารเรียน 2 หลัง อาคารเอนกประสงค์ 3 หลัง สนามฟุตบอลและสนามวอลเลย์บอล
การจัดการศึกษา.
หลักสูตร.
โรงเรียนกุดรังประชาสรรค์เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
โรงเรียนดงบังพิสัยนวการนุสรณ์

โรงเรียนดงบังพิสัยนวการนุสรณ์ เป็นโรงเรียนมัธยมศึกษาประจำตำบลดงบัง อำเภอนาดูน จังหวัดมหาสารคาม สังกัดสำนักงานเขตพื้นที่การศึกษามัธยมศึกษา เขต 26 สหวิทยาเขต 4 พุทธมณฑลเทพปทุม กรมสามัญศึกษา กระทรวงศึกษาธิการ มี "หลวงพ่อพระครูพิสัยนวการ" เป็นองค์อุปถัมภ์โรงเรียน ปัจจุบันเปิดสอนในช่วงชั้นมัธยมศึกษาตอนต้นและตอนปลาย ตั้งอยู่ที่ ตำบลดงบัง อำเภอนาดูน จังหวัดมหาสารคาม
ประวัติโรงเรียน.
โรงเรียนดงบังพิสัยนวการนุสรณ์ ตั้งอยู่เยื้องถนนสายวาปีปทุม - พยัคฆภูมิพิสัย ณ ตำบลดงบัง อำเภอนาดูน จังหวัดมหาสารคาม 
เดิมเป็นสาขาของโรงเรียนนาดูนประชาสรรพ์โดยได้รับอนุมัติให้จัดตั้งเป็นสาขาเมื่อ พ.ศ. 2533 โดยใช้ศูนย์พัฒนาตำบลดงบังเป็นสถานที่เรียนชั่วคราว มีนายสุรศักดิ์ ศิริ อาจารย์โรงเรียนนาดูนประชาสรรพ์เป็นผู้ประสานงานสาขา เปิดรับสมัครนักเรียน ม. 1 เข้าเรียนรุ่นแรกในปีการศึกษา 2534 
เมื่อวันที่ 26 กุมภาพันธ์ 2535 ได้รับอนุมัติจากกรมสามัญศึกษาให้จัดตั้งเป็นโรงเรียนเอกเทศ โดยใช้ชื่อว่า "โรงเรียนดงบังพิสัยนวการนุสรณ์" ซึ่งหลวงพ่อพระครูพิสัยนวการ (หลวงปู่ดือ อินทธมฺโม) เจ้าคณะอำเภอนาดูน วัดดงบังโพธาราม ได้กรุณาให้ใช้ชื่อของท่านเป็นชื่อโรงเรียนและรับเป็นองค์อุปถัมภ์โรงเรียน สภาตำบลดงบังได้อนุมัติที่ดินดอนป่ายางสาธารณประโยชน์เนื้อที่ 41 ไร่ 1 งาน 38 ตารางวาเป็นสถานที่ก่อสร้างโรงเรียน 
ปีการศึกษา 2538 โรงเรียนได้เปิดทำการเรียนการสอนถึงระดับมัธยมศึกษาตอนปลาย มีนายสุรศักดิ์ ศิริดำรง เป็นผู้บริหารคนแรก ตำแหน่งครูใหญ่ อาจารย์ใหญ่ ผู้อำนวยการตามลำดับ
สัญลักษณ์.
ต้นไม้ประจำโรงเรียน.
ต้นไม้ประจำโรงเรียน คือ ต้นหว้า
อาคาร สถานที่.
โรงเรียนดงบังพิสัยนวการนุสรณ์ตั้งอยู่ ณ ดินดอนป่ายางสาธารณประโยชน์เนื้อที่ 41 ไร่ 1 งาน 38 ตารางวา
ภายในประกอบด้วยอาคารเรียนถาวร 4 หลัง หอประชุม และสนามฟุตบอล
การจัดการศึกษา.
หลักสูตร.
โรงเรียนดงบังพิสัยนวการนุสรณ์เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวม 8 กลุ่ม คือ
จาร์เรด รอธเวลล์

จาร์เรด รอธเวลล์  เป็นนักมวยไทยชาวแอฟริกาใต้ เขาเป็นแชมป์มวยไทยของแอฟริกาใต้ห้าสมัยในสี่รุ่นน้ำหนัก, ได้รับรางวัลเหรียญทองแดงจากรายการชิงแชมป์โลกของสหพันธ์มวยไทยสมัครเล่นนานาชาติเมื่อปี ค.ศ. 2011 และรางวัลเหรียญเงินจากการแข่งขันอาราฟูราเกมส์ 2011 นอกจากนี้ เขาชนะรายการแมดเวิลด์ไตเติลเบลต์ของสภามวยไทยโลก (WMC) ในปี ค.ศ. 2012 และแชมป์ระดับอาชีพรุ่นมิดเดิลเวทของสมาคมมวยไทยแห่งประเทศแอฟริกาใต้ในปี ค.ศ. 2013 จาร์เรดผ่านการคัดเลือกสู่การแข่งขันเวิลด์คอมแบทเกมส์ 2013 โดยเข้าแข่งขันในรุ่น 71 กก.
โรงเรียนประชาพัฒนา

โรงเรียนประชาพัฒนา เป็นโรงเรียนมัธยมศึกษาขนาดกลางประจำตำบลประชาพัฒนา อำเภอวาปีปทุม จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 กระทรวงศึกษาธิการ เดิมเป็นโรงเรียนสาขาของโรงเรียนวาปีปทุม ตั้งอยู่ที่ ตำบลประชาพัฒนา อำเภอวาปีปทุม จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย รูปแบบสหศึกษา
ประวัติโรงเรียน.
ตามนโยบายของกรมสามัญศึกษาที่ต้องการขยายโอกาสทางการเรียนไปสู่ชนบทท้องที่ตำบล เพื่อเปิดโอกาสให้นักเรียนในชนบทได้มีโอกาสเรียนต่อในระดับสูงขึ้น ทางตำบลประชาพัฒนาจึงได้มีการประชุมปรึกษาหารือ เพื่อขอเปิดโรงเรียนมัธยมศึกษาประจำตำบลขึ้น เมื่อวันที่ 16 สิงหาคม พ.ศ. 2534 โดยมี นายสม หล่อวัตร ผู้ช่วยผู้อำนวยการโรงเรียนวาปีปทุม เข้าร่วมการประชุมและชี้แนะวิธีการในการดำเนินการขอเปิดโรงเรียนมัธยมศึกษาประจำตำบล ที่ประชุมมีมติขอเปิดโรงเรียน โดยเป็นสาขาของโรงเรียนวาปีปทุม ใช้พื้นที่สาธารณะประโยชน์ จำนวน 50 ไร่ หมู่ที่ 4 ตำบลประชาพัฒนา อำเภอวาปีปทุม จังหวัดมหาสารคาม 
ได้รับอนุญาตให้เปิดรับนักเรียนประเภทสหศึกษา ในปีการศึกษา 2535 นายเต็มใจ หาญจางสิทธิ์ ผู้อำนวยการโรงเรียนวาปีปทุม ได้แต่งตั้งให้ นายไพจิตร ปริวัฒนากุล ตำแหน่งอาจารย์ โรงเรียนวาปีปทุม ปฏิบัติหน้าที่ผู้ประสานงาน ดำเนินการรับนักเรียนเข้าศึกษาต่อระดับมัธยมศึกษาปีที่ 1 จำนวน 124 คน
โรงเรียนวาปีปทุมสาขาประชาพัฒนา ได้รับอนุมัติให้จัดตั้งเป็นโรงเรียนเอกเทศ เมื่อวันที่ 29 มีนาคม 2537 โดยใช้ชื่อว่า "โรงเรียนประชาพัฒนา" สำนักงานสามัญศึกษาจังหวัดมหาสารคาม โดยมีนายสายเดิร บุญตรา ผู้อำนวยการสามัญศึกษาจังหวัดมหาสารคาม ได้แต่งตั้งให้ นายสุจินต์ จงจิตต์ ปฏิบัติหน้าที่ผู้บริหารโรงเรียนในระยะแรก ในเวลาต่อมากรมสามัญศึกษาได้แต่งตั้งให้ นายไพจิตร ปริวัฒนากุล ดำรงตำแหน่งครูใหญ่โรงเรียนประชาพัฒนา
อาคาร สถานที่.
โรงเรียนประชาพัฒนา ตั้งอยู่บนพื้นที่สาธารณะประโยชน์ จำนวน 50 ไร่ หมู่ที่ 4 ตำบลประชาพัฒนา อำเภอวาปีปทุม จังหวัดมหาสารคาม ภายในประกอบด้วยอาคารเรียนถาวร 3 หลัง อาคารเอนกประสงค์-โรงอาหาร และสนามฟุตบอล
การจัดการศึกษา.
หลักสูตร.
โรงเรียนประชาพัฒนา เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวม 8 กลุ่ม คือ
โรงเรียนแกดำวิทยาคาร

โรงเรียนแกดำวิทยาคาร เป็นโรงเรียนมัธยมศึกษาขนาดกลางประจำอำเภอแกดำ จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 กระทรวงศึกษาธิการ สหวิทยาเขต 2 ตักสิลา ตั้งอยู่ที่ ตำบลแกดำ อำเภอแกดำ จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย รูปแบบสหศึกษา
ประวัติโรงเรียน.
โรงเรียนแกดำวิทยาคาร ตั้งอยู่ตำบลแกดำ อำเภอแกดำ จังหวัดมหาสารคาม เปิดทำการเรียนการสอนครั้งแรก ปีการศึกษา 2521 ในระดับชั้นมัธยมศึกษาตอนต้น โดยอาศัยอาคารเรียนของโรงเรียนบ้านแกดำ ซึ่งสังกัดสำนักงานประถมศึกษาอำเภอแกดำ เริ่มแรกที่เปิดทำการสอน มีจำนวนนักเรียน 148 คน
ในปีการศึกษา 2522 โรงเรียนได้งบประมาณในการก่อสร้างอาคารเรียนชั่วคราว 1 หลัง จำนวน 10 ห้อง ซึ่งได้ทำการที่บริเวณโคกหนองแฮด ตำบลแกดำ อำเภอแกดำ จังหวัดมหาสารคาม ในเนื้อที่ 86 ไร่ ในเดือนสิงหาคม พ.ศ. 2522 จึงได้ย้ายไปเรียนยังอาคารเรียนชั่วคราวที่สร้างขึ้นใหม่ 
ในปีการศึกษา 2523 โรงเรียนได้งบประมาณก่อสร้างอาคารเรียน จำนวน 1 หลัง 16 ห้องเรียนต่อมาในปีงบประมาณ 2526 โรงเรียนได้งบประมาณก่อสร้างอาคารเรียน จำนวน 1 หลัง จำนวน 13 ห้องเรียน และในปีเดียวกันนี้ มีจำนวนนักเรียน 521 คน
โรงเรียนได้รับคัดเลือกได้รับเป็นต้นแบบโรงเรียนในฝัน และเข้าร่วมโครงการโรงเรียนวิถีพุทธ
ปัจจุบันโรงเรียนแกดำวิทยาคาร เปิดทำการสอนในระดับมัธยมศึกษาปีที่ 1 ถึงชั้นมัธยมศึกษาปีที่ 6 
อาคาร สถานที่.
โรงเรียนแกดำวิทยาคาร ตั้งอยู่บนพื้นที่สาธารณะประโยชน์ จำนวน 86 ไร่ หมู่ 2 ตำบลแกดำ อำเภอแกดำ จังหวัดมหาสารคาม ภายในประกอบด้วยอาคารเรียนถาวร 2 หลัง อาคารศาลาไทย อาคารโรงฝึกงาน โรงอาหาร หอประชุม สนามบาสเกต สนามวอลเลย์บอลและสนามฟุตบอล มีพระพุทธชินศรี (หลวงพ่อสำเร็จ) เป็นพระพุทธรูปประจำโรงเรียน
การจัดการศึกษา.
หลักสูตร.
โรงเรียนแกดำวิทยาคาร เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวม 8 กลุ่ม คือ
กางเขนเกียรติยศมารดาเยอรมัน

กางเขนแห่งเกียรติยศของมารดาเยอรมัน ,ความหมายที่เรียกด้วยคำว่า Mutterehrenkreuz (กางเขนมารดาแห่งเกียรติยศ) หรือตัวอย่างเช่น Mutterkreuz (กางเขนมารดา) เป็นเครื่องราชอิสริยาภรณ์ที่ถูกทำขึ้นโดยรัฐบาลเยอรมันไรซ์เพื่อมอบเป็นเกียรติคุณแก่มารดาเยอรมันแห่งจักรวรรดิเยอรมัน (Reichsdeutsche) เพื่อตอบแทนบุณคุณพิเศษแก่ประเทศเยอรมัน หลังจากนั้นก็จะมีสิทธิเข้ารับเลือกในการเป็น Volksdeutsche (เชื้อชาติเยอรมัน) จากแม่ ตัวอย่างเช่น ออสเตรียและซูเดเทินลันด์ ซึ่งแต่ก่อนที่จะถูกจัดตั้งขึ้นในเยอรมันไรซ์
โรงเรียนกันทรวิชัย

โรงเรียนกันทรวิชัย เป็นโรงเรียนมัธยมศึกษาขนาดกลางประจำอำเภอกันทรวิชัย จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 กระทรวงศึกษาธิการ สหวิทยาเขต 2 ตักสิลา ตั้งอยู่ที่ ตำบลโคกพระ อำเภอกันทรวิชัย จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย รูปแบบสหศึกษา
ประวัติโรงเรียน.
โรงเรียนกันทรวิชัย ตั้งขึ้นเมื่อวันที่ 1 มิถุนายน 2494 สังกัดกองการศึกษาพิเศษ กรมสามัญศึกษา กระทรวงศึกษาธิการ เปิดสอนระดับประถมศึกษา นายดิลก บุญเสริม เป็นครูใหญ่คนแรก ปี 2524 เปิดสอนระดับมัธยมศึกษาตอนปลาย ปัจจุบันเปิดสอนทั้งระดับมัธยมศึกษาตอนต้น และมัธยมศึกษาตอนปลาย จำนวน 8 ห้องเรียน 
อาคาร สถานที่.
โรงเรียนกันทรวิชัย ตั้งอยู่บนพื้นที่จำนวน 172 ไร่ 70 ตารางวา ณ ตำบลโคกพระ อำเภอกันทรวิชัย จังหวัดมหาสารคาม 
ภายในประกอบด้วยอาคารเรียนถาวร 4 หลัง อาคารเอนกประสงค์ โรงอาหาร หอประชุม สนามบาสเกตบอลและสนามฟุตบอล 
การจัดการศึกษา.
หลักสูตร.
โรงเรียนกันทรวิชัย เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวม 8 กลุ่ม คือ
ศิลปะเสื่อม

ศิลปะที่เสื่อมทราม  เป็นคำที่ถูกใช้โดยระบอบนาซีในเยอรมนีเพื่ออธิบายถึงเกี่ยวกับศิลปะสมัยใหม่ ศิลปะดังกล่าวได้ถูกต้องห้ามโดยอ้างว่าผลงานนี้ไม่ใช่เยอรมัน, ยิวหรือคอมมิวนิสต์ในธรรมชาติและผู้ที่ถูกระบุว่าเป็นศิลปินที่เสื่อมทรามจะต้องถูกลงโทษด้วยการคว่ำบาตร รวมทั้งการถูกไล่ออกจากตำแหน่งการสอน การห้ามไม่ให้แสดงหรือขายศิลปะของพวกเขาและในบางกรณีได้ห้ามไม่ให้มีการผลิตผลงานศิลปะ
ศิลปะที่เสื่อมทรามยังได้เป็นชื่อของนิทรรศการที่ถูกจัดตั้งขึ้นโดยนาซีในเมืองมิวนิกในปี ค.ศ. 1937 ซึ่งประกอบไปด้วยงานศิลปะสมัยใหม่ที่ได้แขวนเอาไว้มากมายพร้อมกับป้ายข้อความที่เย้ยหยันต่อศิลปะ นิทรรศการนี้ได้รับการออกแบบมาเพื่อปลูกฝังระดมความคิดของผู้คนสาธารณะในการต่อต้านความคิดแบบสมัยใหม่นิยม หลังจากนั้นนิทรรศการก็ได้ถูกขยายไปยังเมืองอื่นๆในเยอรมนีและออสเตรีย
ในขณะที่รูปแบบสมัยใหม่ของศิลปะเป็นสิ่งต้องห้าม นาซีได้ให้ความสำคัญกับภาพเขียนและประติมากรรมที่มีลักษณะดั้งเดิมและยกย่อง"เลือดและดิน"คุณค่าของชาติพันธ์ุที่บริสุทธิ์ ความเป็นชายชาติทหาร(militarism) และการเชื่อฟัง ด้วยข้อจำกัดที่คล้ายคลึงได้ถูกวางไว้บนเพลงดนตรี ซึ่งได้คาดว่าจะเป็นวรรณยุกต์และปราศจากอิทธิพลดนตรีแจ๊ส เพลงที่ไม่ได้ผ่านหรือไม่ชอบแต่อย่างใดก็จะถูกเรียกว่า เพลงดนตรีที่เสื่อมทราม แม้แต่ภาพยนตร์และละครก็ยังถูกเซ็นเซอร์เช่นกัน